Source: http://docplayer.hu/203218-A-kozigazgatasi-ugyvitel-tananyaghoz.html
Timestamp: 2018-01-19 01:55:34
Document Index: 14313349

Matched Legal Cases: ['Bíróság ', 'bíróság ', 'Bíróság ', 'bíróság ', 'Bíróság ', 'bíróság ']

A közigazgatási ügyvitel tananyaghoz - PDF
A közigazgatási ügyvitel tananyaghoz
Download "A közigazgatási ügyvitel tananyaghoz"
1 Az OKJ vizsgára való felkészülést megkönnyítendő a tételsorhoz igazodva vázlatszerűen összeállítottam a legfontosabb ismereteket. A 2009 október 1.-től hatályba lépő, az elektronikus közszolgáltatásról szóló évi LX. törvény eredeti szövegében olvasható. Mindenkinek sikeres felkészülést kívánok. Dr. Bednay Dezső A közigazgatási ügyvitel tananyaghoz A személyes adatok védelme és a közérdekű adatok nyilvánossága a közigazgatásban Törvényi háttere: az Alkotmány 59. -a A Magyar Köztársaságban mindenkit megillet a jóhírnévhez, a magánlakás sérthetetlenségéhez, valamint a magántitok és a személyes adatok védelméhez való jog. az Alkotmány 61. -a A Magyar Köztársaságban mindenkinek joga van a szabad véleménynyilvánításra, továbbá arra, hogy a közérdekű adatokat megismerje, illetőleg terjessze. a Személyes adatok védelméről és a közérdekű adatok nyilvánosságáról szóló évi LXIII. törvény (a törvény kógens!), az államtitokról és a szolgálati titokról szóló évi LXV. Törvény, Ket Az adat általános fogalma: Megőrzésre érdemes tény (információ). Nem feltétlenül számszerű (pl. ujjlenyomat, arckép) Az adat informatikai fogalma: Valamely tény, fogalom egyezményesen ábrázolt alakja, mely továbbításra vagy feldolgozásra alkalmas. Az adatok továbbítása valamilyen adathordozó segítségével történhet. Az adat fajtái az évi LXIII. törvény szerint: a) személyes adat: a meghatározott természetes személlyel kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható; b) különleges (ún. szenzitív, érzékeny) adat a faji eredetre, a nemzeti, nemzetiségi és etnikai hovatartozásra, a politikai véleményre vagy pártállásra, a vallásos vagy más meggyőződésre, az egészségi állapotra, a kóros szenvedélyre, a szexuális életre, valamint a büntetett előéletre vonatkozó személyes adatok; c) közérdekű adat: az állami vagy a helyi önkormányzati feladatot, valamint jogszabályban meghatározott egyéb közfeladatot ellátó szerv, illetve személy kezelésében lévő (ideértve a tevékenységére vonatkozó adatot is), a személyes adat fogalma alá nem eső adat. 1
2 a) személyes adat A személyes adat az érintett személy egyediesítését teszi lehetővé. Két fő kategóriája: 1.) az azonosító adat, ami lehet: természetes azonosító adat (pl.: név, születési hely és időpont, anyja neve, lakcím). Ezekből általában többet kell egyszerre használni az azonosításhoz. mesterséges azonosító adat, mely valamilyen matematikai, illetve statisztikai eljárással generált kód; számok vagy betűk kombinációja (pl.: személyi azonosító kód, TAJ szám, személyi igazolványszám, vezetői engedélyszám stb.). Ezek jellemzője, hogy egy adat is elég a személy egyediesítéséhez, emiatt az adatkapcsolás veszélye különösen nagy. 2.) Leíró adat: az azonosító adaton kívül minden egyéb adat. A leíró adatok az érintett különböző személyi viszonyait fejezik ki, az adatkezelés valójában ezek megismerésére irányul. Ha az érintettről felvett adatminta a leíró adatokon kívül azonosító adatokat is tartalmaz, akkor címzett, ha pedig nem tartalmaz, akkor anonim adatokról van szó. Az igazgatási célra szánt adatgyűjtések többnyire címzett, tehát személyekre visszavezethető adatállomány létrehozására irányulnak. Az anonimitás inkább a statisztikai adatfelvételek és a közvélemény-kutatások sajátja. Az információs alapjogok fogalma jelenti: a személyes adatok védelméhez való jogot (a magánszféra védelme), a közérdekű adatok nyilvánosságához és megismerhetőségéhez való jogot (információszabadság). Az adatvédelmi törvény az információs önrendelkezési jogot érvényesíti. Az információs önrendelkezési jog az érintett összes, adatkezeléssel kapcsolatos személyiségi jogának foglalatát adja. A személyiségi (személyhez fűződő jog) csak: fontos közösségi érdekből (amit törvény fejez ki) vagy az érintett érdekében (ha a helyzetből következően jogainak gyakorlására bármilyen okból képtelen) törvényes alapon korlátozható. A korlátozó okok megszűntével azonban az érintett alkalmat kap arra, hogy az adatkezeléshez utólag hozzájáruljon, vagy egyéb, a törvényben részletezett jogait érvényesítse. A személyhez fűződő jogok az Alkotmányban külön fejezetben szereplő abszolút szerkezetű alanyi jogok. A törvények és mások jogainak korlátjai között, személyiségét mindenki szabadon érvényesítheti és igényelheti azt, hogy őt ebben senki se háborítsa. A személyhez fűződő jogok sérelmét jelenti különösen: hátrányos megkülönböztetés nem, faj, nemzetiség vagy felekezet szerint; a lelkiismereti szabadság sérelme; a személyes szabadság jogellenes korlátozása; a testi épség és az emberi méltóság (becsület) megsértése; 2
3 a jóhírnévhez, a magánlakás sértetlenségéhez, valamint a magántitok és a személyes adatok védelméhez való jog megsértése. néhány klasszikus személyiségi jog a névviselés joga a jóhírnévhez fűződő jog a képmás és hangfelvétel védelme a személyes titok védelme a magánlakás védelme a kegyeleti jog a személyes adatok védelméhez való jog A személyhez fűződő jogok megsértésének büntetőjogi és polgári jogi következményei egyaránt lehetnek. A személyhez fűződő jogok viszonylag újabb területe a személyes adatok védelméhez való jog. A védelem fő indoka, hogy a személyes adatok az érintett beleegyezése nélküli gyűjtése, összekapcsolása, az érintett átvilágítását, személyiségprofil kialakítását tenné lehetővé. személyes adat: a meghatározott természetes személlyel kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható; A személyes adat tehát mindaz, ami az érintettel kapcsolatos bárminemű információt hordoz, függetlenül attól, hogy arra az érintett mennyire érzékeny, hiszen ez kizárólag tőle, egyéniségétől, körülményeitől, társadalmi helyzetétől, az adott tényállástól stb. függ. Személyes adat az érintettre vonatkozó: vélemény, minősítés, továbbá az adatokból levonható következtetés is. Számos adatkezelésnek ugyanis éppen az a célja, hogy a felvett adatokból az érintettre vonatkozó következtetéseket vonjon le, amelyek az érintettel kapcsolatos döntések alapját képezik (hitelképesség, jogosultság szolgáltatásokra és kedvezményekre, munkahelyi előmenetel vagy alkalmasság adott munkakör betöltésére stb.). Azok az adatok is személyes adatnak tekintendők, amelyek önmagukban ugyan nem, de az adatkezelő birtokában lévő egyéb személyes adatokkal összevetve az érintettel kapcsolatba hozhatók. Az információs önrendelkezési jog szükségképpen az adattal érintett élő személyt illeti meg. A meghalt személy adatainak védelméről, illetőleg a velük való rendelkezésről - az adattal vagy az adatkezeléssel összefüggő - külön jogszabályok szólnak (pl. Ptk., levéltári, anyakönyvi jogszabályok). b) különleges (ún. szenzitív érzékeny) adat a faji eredetre, a nemzeti, nemzetiségi és etnikai hovatartozásra, a politikai véleményre vagy pártállásra, a vallásos vagy más meggyőződésre, az egészségi állapotra, a kóros szenvedélyre, a szexuális életre, valamint a büntetett előéletre vonatkozó személyes adatok. Az érzékeny, vagy szenzitív adatok a törvény fokozott védelme alatt állnak, vagyis ezen adatok kezelésére szigorúbb szabályok vonatkoznak. 3
4 Ezek az adatok a nemzetközi gyakorlatban is fokozottabb törvényes védelemben részesülnek. Az esély- és jogegyenlőség, az egyenlő méltóság minden ember számára csak úgy biztosítható, ha a hátrányos vagy kivételes megkülönböztetésre lehetőséget nyújtó adatok kiszolgáltatásában a lehető legnagyobb mértékben meghagyjuk az egyén információs önrendelkezésének a jogát. Csak a különleges adatra vonatkozó korlátozással kezelhetők olyan, egyébként nem különleges adatok is, amelyekből az érintett különleges adatára vonatkozó következtetés vonható le. Bizonyos esetekben a társadalom érdeke szükségessé teheti különleges adatok kötelező kezelését is (pl. bűnüldözés, közegészségügy). c) A közérdekű adatok nyilvánossága Az információszabadság a második információs alapjog. Célja az ember, mint Homo Politicus, mint közéleti ember lehetőségeinek garantálása, az állam társadalom általi ellenőrizhetőségének biztosítása. közérdekű adat: az állami vagy a helyi önkormányzati feladatot, valamint jogszabályban meghatározott egyéb közfeladatot ellátó szerv, illetve személy kezelésében lévő (ideértve a tevékenységére vonatkozó adatot is), a személyes adat fogalma alá nem eső adat. A közérdekű adat kiadását főszabályként bárki kérheti, anélkül, hogy abban közvetlenül érintett lenne. A tájékoztatást egyszerűsíti, gyorsítja, ha az arra egyébként köteles szervek (minden állami, önkormányzati szerv) a tevékenységükre jellemző vagy a közérdeklődésre számottartó más adatokat hivatalból nyilvánosságra hozzák, vagy más módon hozzáférhetővé teszik (pl. Interneten). A titkos ügyiratok, bizalmas dokumentumok kezelésének szabályai a közigazgatási ügyvitelben Az állami vagy helyi önkormányzati feladatok ellátását végző szerveknek kötelességük, hogy a tájékozódást segítsék. Ennek érdekében az az általános szabály, hogy az általuk kezelt adatokat bárki számára hozzáférhetővé kell tenniük. Ez alól kivételt csak törvény tehet. A hatóság az eljárás során a birtokába került védett adatot, hivatásbeli titkot, továbbá személyes adatot - az ugyanazon ügyben folyó, e törvényben szabályozott eljárások kivételével - csak akkor továbbíthat más szervhez, ha ezt törvény megengedi, vagy ha az érintett ehhez hozzájárult. A demokratikus jogállamban növekedett a különböző törvények által védett titokfajták száma, másrészt az információs önrendelkezési jogból kiindulva felértékelődött a titokvédelem. Ennek különös jelentősége van a közigazgatási eljárásban, mivel a közigazgatási hatóságok tevékenységük során a magántitoktól a banktitokig terjedő skálán a legkülönbözőbb titokfajtákkal szembesülnek. Ezek közül egyesek - például a gyónási titok - abszolút mértékben védettek a közigazgatási hatóságokkal szemben, más titokfajták relatív vagy szelektív védelem alá esnek: az arra jogosult szervtől vagy személytől kapott felmentés alapján, illetőleg bizonyos eljárásokban (például annak kivizsgálása során, hogy az orvos nem követett-e el szakmai hibát) megismerhetők, végül vannak olyan titokfajták is, amelyeket - hatáskörük korlátai között - a közigazgatási hatóságoknak feltétlenül meg kell ismerniük, mert e nélkül nem tudják ellátni feladataikat. 4
5 Titokvédelem a közigazgatási eljárásban A titokvédelmi szabályok a Ket. keretei között összefüggő rendszert alkotnak, amelyen belül három alapelv érvényesül: az állam titkait, továbbá a természetes és jogi személyek törvény által védett titkait - titokfajták szerinti differenciálás mellett - védeni kell attól, hogy azok az eljárás jellege által feltétlenül szükségessé tett körön túl mások tudomására jussanak, ugyanakkor a titokvédelem nem béníthatja meg a közigazgatás tevékenységét, azaz a titokfajták egyre növekvő száma - egy-két, fokozott védelem alatt álló titokfajtát leszámítva - nem vezethet oda, hogy a közigazgatási hatóságok hatáskörük keretei között nem ismerhetik meg a feladataik ellátásához nélkülözhetetlen adatokat és tényeket, továbbá a titokvédelem az ügyféllel szemben is csak korlátozott mértékben érvényesülhet: nem terjedhet odáig, hogy kiüresítse az ügyfél eljárási jogait, így különösen jogorvoslathoz való jogát. A meghallgatás előtt az ügyek többségében maga a közigazgatási hatóság sem tudja pontosan: a tanú mely titkok ismerője, a vallomásában feltárt titkok mennyiben relevánsak az adott eljárás szempontjából, ismertté válásuk milyen mértékben sérti a titokgazda jogait és jogos érdekeit, s melyek azok a titokelemek, amelyek ismerete elengedhetetlen ahhoz, hogy az ügyfél ténylegesen gyakorolni tudja az őt megillető eljárási jogokat. Ezt csak utólag, a megtett tanúvallomás ismeretében lehet - és kell - elemezni, s ez az elemzés szolgál alapul a tanú által feltárt titkok szelektálásához. Ez más megfogalmazásban annyit jelent: a törvény a titokvédelem szabályozásánál is csupán általános szabályokat állapíthat meg, amelyek alapján a közigazgatási hatóságra hárul az a felelősség, hogy a konkrét ügyekben eldöntse, ki mely titkok megismerésére jogosult. Egyfelől tehát a törvény titokvédelmi okból megfosztja az ügyfelet attól a lehetőségtől, hogy jelen lehessen a tanú meghallgatásának ama részén, amikor a tanú valamely, törvény által védett titokról tesz vallomást. Másfelől viszont éppen az ügyfél jogainak érvényre juttatása érdekében bevezet egy garanciális jelentőségű új jogintézményt, a bizonyítékoknak az ügyfél elé tárását. A bizonyítékoknak az ügyfél elé tárása azonban már szelektív: egyfelől kizárólag az adott ügyfél szempontjából releváns bizonyítékokra szorítkozik, másfelől nem tartalmaz olyan titkokat (például államtitkot), amelyeket az ügyfél nem jogosult megismerni, illetőleg amelyek megismerése nem elengedhetetlenül szükséges jogainak érvényre juttatásához. A titokvédelemre vonatkozó részletszabályok rendszer-jellegét az is bizonyítja, hogy szoros tartalmi összefüggés van a bizonyítékoknak az ügyfél elé tárására, illetőleg a határozat indokolására vonatkozó szabály között. A közigazgatási eljárásban az adatvédelem messze nem szűkíthető le az állam- és a szolgálati titok védelmére. A törvény által védett titok olyan gyűjtőfogalom, amely számos titokfajtát foglal magában (például üzleti-, magán-, bank-, biztosítási titok). A hivatásbeli titok ugyancsak gyűjtőfogalom, amelybe például az orvosi-, ügyvédi-, gyónási titok egyaránt beletartozik. Az adatvédelem a titokvédelem mellett a személyes adatok védelmére is kiterjed. Az adatvédelem nem abszolút mértékű, hanem differenciált. Az egyik differenciálási szempont, hogy ki kívánja megismerni az adatot vagy titkot: a hatóság, az ügyfél vagy más. Nyilvánvalóan szó sem lehet arról, hogy egy pénzintézet a banktitokra való hivatkozással megakadályozza a Pénzügyi Szervezetek Állami Felügyeletét abban, hogy üzleti könyveit átvizsgálja. 5
6 Az ügyfélnek is jogában áll megtudni, hogy lakóhelye közelében ki létesít ipari telephelyet, ott milyen tevékenység folyik majd, s annak várhatóan milyen hatása lesz a környezetre. De a titokvédelem ügykategóriák szerint is differenciált. Vannak például olyan hatósági nyilvántartások, amelyek kizárólag az adott hatóság használatára szolgálnak, más nyilvántartások adataihoz bizonyos - jogszabályban meghatározott - előfeltételek fennállása esetén az érintett hozzáférhet (például a károsult a kárt előidéző gépjármű üzembentartójának adataihoz), végül az ingatlan-nyilvántartás adataiba bárki betekinthet. Alkotmányjogi szempontból az a kiindulópont, hogy a jogorvoslathoz való jog az Alkotmányban biztosított alapvető jog. Ez okból az adatvédelemre való hivatkozással nem lehet az ügyfelet megfosztani ama védett adatok ismeretétől, amelyek nélkül a jogorvoslathoz való joga gyakorlatilag kiüresedik. Az ügyfélnek ugyanis - annak érdekében, hogy jogait és a jogos érdekeit meg tudja védeni - nem feltétlenül kell ismernie egy katonai létesítmény konkrét rendeltetését és olyan szakmai paramétereit, mint a hatótávolság. Joga lehet azonban megismerni a létesítmény magasságát és a környezetre gyakorolt hatását - például a kibocsátott elektromágneses hullámok erősségét, azt, hogy a létesítményhez vezető tervezett út milyen anyagból készül stb. Arról, hogy ki és milyen védett adatokat ismerhet meg, csak esetileg lehet - és kell - dönteni méghozzá akként, hogy az ügyféli jogok korlátozásáért - akár az iratbetekintés, akár a határozatszerkesztés során kerül rá sor - az eljáró hatóságnak kell viselnie a felelősséget. Az adatvédelem körében külön kell szólni az adattovábbításról, amelynek megvannak az adatvédelmi törvényben meghatározott korlátai. Nem ütközik azonban e korlátokba az ügyre vonatkozó teljes iratanyagnak a felettes (felügyeleti) szervhez való felterjesztése, továbbá az illetékes ügyészségnek vagy bíróságnak történő megküldése. Ugyancsak jogszerű az érdemi állásfoglaláshoz szükséges védett adatoknak a szakhatóságok rendelkezésére bocsátása. A személyes adatok esetén az alapvető szabály, hogy azok csak akkor általánosan hozzáférhetők, ha erről törvény rendelkezik, vagy az érdekelt az adatok nyilvánosságához hozzájárult. A közérdekű adatok nyilvánossága alapján nem lehet az egyes hatósági, bírósági eljárások adatait hozzáférhetővé tenni. Ezekre külön szabályok irányadók. Bíróság esetén pl. közérdekű adatként a működésére, tevékenységére vonatkozó általános tájékoztatást (statisztikai adatok, személyi, tárgyi feltételek stb.) lehet kérni. A minősített adat fogalma A magyar jogban korábban használatos államtitok és szolgálati titok fogalmak helyett a minősített adat védelméről szóló évi CLV. törvény a nemzeti és a külföldi minősített adatok védelmének fogalmát használja. Nem is pusztán a NATO és az EU követelmények átvételéről volt szó, hanem olyan nemzeti minősített adatvédelmi követelmények állítása, egységes adatvédelmi rendszer és hatósági felügyelet létrehozása történt meg, amely a nemzeti minősített adatok megbízható védelme mellett alkalmas a minősített adatok védelmével összefüggő nemzetközi kötelezettségvállalásaink teljesítésére is. Az új törvény elsődleges célja a magasan minősített adatok számának radikális csökkentése, ezáltal védelmük hatékonyságának növelése és hosszabb távon a védelmi igényüknek megfelelő magas költségvetési ráfordítások csökkentése. 6
7 A törvény alkalmazásában minősített adat lehet: a) nemzeti minősített adat: b) külföldi minősített adat: a) nemzeti minősített adat: a minősítéssel védhető közérdekek körébe tartozó, a minősítési jelölést az e törvényben, valamint az e törvény felhatalmazása alapján kiadott jogszabályokban meghatározott formai követelményeknek megfelelően tartalmazó olyan adat, amelyről - a megjelenési formájától függetlenül - a minősítő a minősítési eljárás során megállapította, hogy az érvényességi időn belüli nyilvánosságra hozatala, jogosulatlan megszerzése, módosítása vagy felhasználása, illetéktelen személy részére hozzáférhetővé, valamint az arra jogosult részére hozzáférhetetlenné tétele a minősítéssel védhető közérdekek közül bármelyiket közvetlenül sérti vagy veszélyezteti (a továbbiakban együtt: károsítja), és tartalmára tekintettel annak nyilvánosságát és megismerhetőségét a minősítés keretében korlátozza; b) külföldi minősített adat: az Európai Unió valamennyi intézménye és szerve, továbbá az Európai Unió képviseletében eljáró tagállam, a külföldi részes fél vagy nemzetközi szervezet által készített és törvényben kihirdetett nemzetközi szerződés vagy megállapodás alapján átadott olyan adat, amelyhez történő hozzáférést az Európai Unió intézményei és szervei, az Európai Unió képviseletében eljáró tagállam, más állam vagy külföldi részes fél, illetve nemzetközi szervezet minősítés keretében korlátozza; 5. (1) Minősítéssel védhető közérdek a Magyar Köztársaság a) szuverenitása, területi integritása, b) alkotmányos rendje, c) honvédelmi, nemzetbiztonsági, bűnüldözési és bűnmegelőzési tevékenysége, d) igazságszolgáltatási, központi pénzügyi, gazdasági tevékenysége, e) külügyi vagy nemzetközi kapcsolatai, f) állami szerve illetéktelen külső befolyástól mentes, zavartalan működésének biztosítása. A minősített adattá minősítés alkotmányos alapjai Az Alkotmány 59. (1) bekezdése a személyes adatok védelméhez való jogot alkotmányos alapjogként fogalmazza meg. Az Alkotmánybíróság a személyes adatok védelméhez való jogot állandó gyakorlata szerint nem hagyományos védelmi jogként, hanem annak aktív oldalát is figyelembe véve, információs önrendelkezési jogként értelmezi és alkalmazza [15/1991. (IV. 13.) AB határozat (ABH 1991, )]. Az Alkotmány 59. -ában biztosított jognak eszerint az a tartalma, hogy mindenki maga rendelkezhet személyes adatainak feltárásáról és felhasználásáról. A személyes adatok védelméről és a közérdekű adatok nyilvánosságáról, illetőleg ezeknek az alkotmányos jogoknak törvényi biztosításáról az évi LXIII. törvény rendelkezik. A személyes adatok esetén az alapvető szabály, hogy azok csak akkor általánosan 7
8 hozzáférhetők, ha erről törvény rendelkezik, vagy az érdekelt az adatok nyilvánosságához hozzájárult. A közérdekű adatoknál viszont a kiindulópont, hogy ezek az adatok nyilvánosak. Az információszabadság a második információs alapjog. Célja az ember, mint Homo Politicus, mint közéleti ember lehetőségeinek garantálása, az állam társadalom általi ellenőrizhetőségének biztosítása. közérdekű adat: az állami vagy a helyi önkormányzati feladatot, valamint jogszabályban meghatározott egyéb közfeladatot ellátó szerv, illetve személy kezelésében lévő (ideértve a tevékenységére vonatkozó adatot is), a személyes adat fogalma alá nem eső adat. A közérdekű adat kiadását főszabályként bárki kérheti, anélkül hogy abban közvetlenül érintett lenne. A tájékoztatást egyszerűsíti, gyorsítja, ha az arra egyébként köteles szervek (minden állami, önkormányzati szerv) a tevékenységükre jellemző vagy a közérdeklődésre számottartó más adatokat "hivatalból" nyilvánosságra hozzák, vagy más módon hozzáférhetővé teszik (pl. Interneten). Az állami vagy helyi önkormányzati feladatok ellátását végző szerveknek kötelességük, hogy a tájékozódást segítsék. Ennek érdekében az az általános szabály, hogy az általuk kezelt adatokat bárki számára hozzáférhetővé kell tenniük. Ez alól kivételt csak törvény tehet. Az információszabadság törvényi korlátai: a személyes adatok, a minősített adatok, a belső használatra készült, illetőleg döntés-előkészítéssel összefüggő adatok, a bűnüldözési és bűnmegelőzési okokból visszatartott közérdekű adatok, az üzleti titok megismerésére a Polgári Törvénykönyvben foglaltak az irányadók. A közérdekű adatok nyilvánossága alapján nem lehet az egyes hatósági, bírósági eljárások adatait hozzáférhetővé tenni. Ezekre külön szabályok irányadók. Bíróság esetén pl. közérdekű adatként a működésére, tevékenységére vonatkozó általános tájékoztatást (statisztikai adatok, személyi, tárgyi feltételek stb.) lehet kérni. A minősítésre jogosultak köre és a minősítési eljárás 4. (1) Feladat- és hatáskörében minősítésre jogosult: a) a Magyar Köztársaság elnöke, b) az Országgyűlés elnöke, c) az országgyűlési bizottság elnöke, d) az Alkotmánybíróság elnöke, e) a Legfelsőbb Bíróság elnöke, az Országos Igazságszolgáltatási Tanács elnöke, f) a bíróság elnöke, g) az Országos Igazságszolgáltatási Tanács Hivatalának vezetője, h) a legfőbb ügyész, i) az ügyészség vezetője, j) az országgyűlési biztos, 8
9 k) a Pénzügyi Szervezetek Állami Felügyeletének elnöke, a Magyar Nemzeti Bank elnöke, l) a Kormány tagja, m) a kormánybiztos, a miniszterelnöki biztos, a kormányhivatal vezetője, n) a Kormány ügyrendje szerint működő testület vezetője, o) a rendvédelmi szerv központi szerve, valamint a katonai nemzetbiztonsági szolgálatok vezetője, a rendőrségről szóló törvényben meghatározott belső bűnmegelőzési és bűnfelderítési feladatokat ellátó szerv vezetője, a rendőrségről szóló törvényben meghatározott terrorizmust elhárító szerv vezetője, az idegenrendészeti hatóság vezetője, továbbá a menekültügyi hatóság vezetője, p) a Nemzeti Biztonsági Felügyelet vezetője, q) a Magyar Köztársaság külképviseletének vezetője, valamint a nemzetközi szerződésben meghatározott kötelezettségvállalás teljesítése érdekében más államhoz, nemzetközi szervezethez vagy regionális együttműködés központjába delegált önálló képviseleti hatáskörrel rendelkező személy, r) törvény által minősítésre feljogosított személy, s) az autonóm államigazgatási szerv vezetője. A törvény tehát taxatíve meghatározza a minősítésre jogosultak körét. E közhatalmi jogosítványokkal felruházott személyeknek, illetve a közjogi és közigazgatási szervezetek vezetőinek írásban kell meghatározniuk - bizonyos korlátozással - azokat a beosztásokat, amelyek betöltői részére minősítői jogkört biztosítanak. A minősítésre csak a meghatározott védhető állami érdekek közvetlen sérelme, illetve veszélyeztetése esetén van mód. A korábbi államtitokköri jegyzék helyett a minősítéssel védhető érdekek körét határozza meg az új törvény. A minősítéssel védhető érdekek körébe való tartozás önmagában nem indok a minősítésre. A minősítés a kárközpontú minősítési rendszer alapul vételével történik. Ennek lényege, hogy minél nagyobb kárt okoz a minősített adat illetéktelen kezekbe kerülése, illetéktelen által történő megváltoztatása, annál magasabb szintű személyi, fizikai, adminisztratív és elektronikus biztonsági követelményeknek kell érvényesülniük a védelem során. A kármérték tehát a védelmi intézkedések szintjét határozza meg. Lényeges megjegyezni, hogy a kárközpontú rendszer az egyes védelmi (biztonsági) intézkedések szempontjából döntő, az állampolgárok oldaláról nézve nem jelent különbséget. Az egyes minősítők által korábban kiadott szolgálati titokköri jegyzékeket egységes rendszerbe kell integrálni. A minősített adatok kezelésével kapcsolatos szabályok A törvény főszabályként rögzíti, hogy minősített adatot csak az a személy használhat fel, a) akinek ez állami vagy közfeladat ellátásához szükséges és b) rendelkezik személyi biztonsági tanúsítvánnyal, c) titoktartási nyilatkozattal és d) felhasználói engedéllyel. 9
10 Az adat minősítéssel csak valamennyi törvényi feltétel fennállása esetén és csak a legszükségesebb ideig védhető. Amennyiben az adat nyilvánosságra hozatala, jogosulatlan megszerzése, módosítása vagy felhasználása, illetéktelen személy részére hozzáférhetővé, valamint az arra jogosult részére hozzáférhetetlenné tétele a) rendkívül súlyosan károsítja a minősítéssel védhető közérdeket, akkor Szigorúan titkos!, b) súlyosan károsítja a minősítéssel védhető közérdeket, akkor Titkos!, c) károsítja a minősítéssel védhető közérdeket, akkor Bizalmas!, d) hátrányosan érinti a minősítéssel védhető közérdeket, akkor Korlátozott terjesztésű! A kármérték meghatározásához irányadó szempontokat a törvény 1. számú melléklete tartalmazza. (6) Az érvényességi idő: a) Szigorúan titkos! és Titkos! minősítési szintű adat esetén legfeljebb 30 év, b) Bizalmas! minősítési szintű adat esetén legfeljebb 20 év, c) Korlátozott terjesztésű! minősítési szintű adat esetén legfeljebb 10 év lehet. Az érvényességi idő meghosszabbítására csak egy, illetve a törvényben meghatározott szűk körben két alkalommal, megismételt új minősítési eljárás lefolytatása után van mód. Az eddigi gyakorlat szerinti minősítési javaslat intézménye megmarad. A kezdeményezőnek minden esetben indokolással ellátott minősítési javaslatot kell készítenie. Amennyiben a felhasználó az általa készített, nemzeti minősített adatba külföldi minősített adatot is belefoglal, a nemzeti adat minősítése a nemzeti adatokra vonatkozó szabályok szerint történik, a külföldi minősített adat megismétlését a minősített adat megismétlésére vonatkozó szabályok alapján kell végrehajtani. A keletkező adat esetében mindkét minősítési szintet fel kell tüntetni, és meg kell jelölni a külföldi és a nemzeti minősítési szintű adatok pontos helyét. A külföldi minősített adat érvényességi ideje a minősítő rendelkezése szerinti ideig tart, ennek hiányában a minősítőnek az adat felülvizsgálata tárgyában hozott döntéséig minősített adatként kell kezelni. A törvény meghatározza a védelem négy alrendszerét: a) személyi, b) fizikai, c) adminisztratív és d) elektronikus biztonság (a rejtjeltevékenység az elektronikus biztonság részét képezi). Az érintett saját személyes adatát tartalmazó nemzeti minősített adat megismerésére a minősítő kérelemre adhat engedélyt. A megismerési engedély kiadásához személyi biztonsági tanúsítvány nem szükséges. A kérelem teljesítésével kapcsolatos eljárásra az Avtv.-ben foglaltak az irányadók. A törvény főszabályként rögzíti, hogy minősített adatot csak az a személy használhat fel, akinek ez állami vagy közfeladat ellátásához szükséges és rendelkezik személyi biztonsági tanúsítvánnyal, titoktartási nyilatkozattal és felhasználói engedéllyel. 10
11 A törvény meghatározza, hogy a Bizalmas! minősítési szintű adat megismerése esetén az A típusú, a Titkos! minősítési szintű adatok megismerése esetén a B típusú és a Szigorúan titkos! minősítési szintű adatok megismerése esetén a C típusú kérdőívhez kötött nemzetbiztonsági ellenőrzés lefolytatása szükséges. Korlátozott terjesztésű! minősítési szintű adatok megismerése esetén nemzetbiztonsági ellenőrzés lefolytatása - a nemzetközi gyakorlathoz hasonlóan - nem előírás. Ez esetben is szükség van azonban titoktartási nyilatkozatra és felhasználói engedélyre. A fentiek alóli kivételként a törvény konkrétan meghatározza, hogy mely esetekben nincs szükség nemzetbiztonsági ellenőrzésre, titoktartási nyilatkozatra, illetve felhasználói engedélyre. A törvény rendezi azt az esetet is, ha minősített adat felhasználására a közigazgatási, bírósági, szabálysértési vagy egyéb hatósági eljárásban van szükség. A minősítő - ha törvény rövidebb határidőt nem állapít meg - köteles legkésőbb 5 évenként felülvizsgálni az általa vagy a jogelődje által készített és a feladat- és hatáskörébe tartozó nemzeti minősített adatot. A minősítő a felülvizsgálatba szakértőt vonhat be. A minősítésre jogosult személy az általa minősítői jogkörrel felruházott személyek minősítését a minősítés felülvizsgálatára vonatkozó szabályok szerint felülbírálhatja, ennek eredményeként megszüntetheti a minősítést, módosíthatja a minősítési szintet, illetve a minősítés érvényességi idejét. Minősített adatot kezelni csak a Nemzeti Biztonsági Felügyelet által kiadott engedély alapján lehet, akkor, ha az állami vagy közfeladat ellátásához nélkülözhetetlen. A minősített adathoz - az e törvényben meghatározott kivételekkel - kizárólag személyi biztonsági tanúsítvánnyal és titoktartási nyilatkozattal rendelkező jogosult felhasználó a felhasználói engedélyben meghatározott rendelkezési jogosultságokkal férhet hozzá. A személyi biztonsági tanúsítvány kiadásához az érintett az adat minősítési szintjének megfelelő szintű, a nemzetbiztonsági szolgálatokról szóló törvényben meghatározott nemzetbiztonsági ellenőrzésének lefolytatása szükséges. A minősített adat felhasználásához szükséges személyi biztonsági tanúsítvány nem adható ki, illetve a már kiadott tanúsítványt vissza kell vonni, ha a nemzetbiztonsági ellenőrzés alapján készített szakvélemény kockázati tényezőt tartalmaz. A személyi biztonsági tanúsítvány a szakvélemény kiállításától számított 5 évig érvényes. Minden olyan szervnél, ahol minősített adatot kezelnek, meg kell teremteni a minősített adat védelméhez szükséges, az adat minősítési szintjének megfelelő, e törvényben és a végrehajtására kiadott rendeletekben meghatározott személyi, fizikai, adminisztratív és elektronikus biztonsági feltételeket. Minden olyan helyiséget, épületet, építményt, ahol minősített adatot kezelnek, fizikai biztonsági intézkedésekkel kell védeni az arra nem jogosult személyeknek a minősített adathoz történő hozzáférése ellen. Minősített adatnak az állami vagy közfeladat ellátásához szükséges felhasználása esetén a minősített adatot kezelő szerv vezetője határozza meg a szerven belül azokat a vezetői 11